**Материјал за рад, ЕНГЛЕСКИ ЈЕЗИК**

**(од 6. априла до 10. априла 2020. године)**

**1. час:**

Прво ћемо обновити називе делова одеће, које смо радили прошле седмице.

То можемо урадити и кроз следећу игрицу:

<https://elt.oup.com/student/happyhouse/level2/games_02/games_02_06/games_unit06_02?cc=rs&selLanguage=en>

(испод слике треба да се превуче тачан назив одевног предмета)

Након тога радимо нову причу која се налази на **52. страни уџбеника**. Ову причу можете да послушате на следећем линку:

<https://elt.oup.com/student/happyhouse/level2/stories_02/story_06?cc=rs&selLanguage=en>

Кључне речи у причи:

*What are you wearing? –* Шта си то обукао? (Шта то носиш?)

*I’m wearing... –* Обукао сам... (Носим...)

*Take off your hat! –* Скини шешир!

Затим прелазимо на **49. страну у радној свесци**.

Ученици на линије пишу које боје је који предмет, пратећи линије изнад слике, а затим и обоје слику одговарајућим бојама.

**2. час:**

На **53. страни у уџбенику** налази се песмица кроз коју ученици обнављају и одевне предмете које смо научили, а и боје које смо учили прошле године. Песмицу могу послушати са CD-а који се налази у уџбенику, а текст песмице налази се на 71. страни у књизи (*Chant: Are you wearing something red?)*.

Затим на **50. страни у радној свесци**, ученици штиклирају по један квадратић изнад одговарајућег мишића у сваком реду и то на следећи начин:

У првом реду штиклирају квадратић изнад мишића који каже: *''I’m wearing a sunhat, a T-shirt, shorts and trainers.''* (Ја носим шешир, мајицу, шортс и патике – мишић у средини).

У другом реду штиклирају квадратић изнад мишића који каже: *''I’m wearing a sunhat, a T-shirt, shorts and sandals.''* (Ја носим шешир, мајицу, шортс и сандале – први мишић).

У трећем реду штиклирају квадратић изнад мишића који каже: *''I’m wearing a dress and sandals.''* (Ја носим хаљину и сандале. – мишић у средини.)

Настава на РТС-у ове седмице ће бити о деловима лица и тела. Пошто смо ми то већ радили, погледајте да мало обновите градиво.

Срдачан поздрав!

**YOUR ENGLISH TEACHER **